Kommissionens beslutning
af 30. september 2003
vedrørende gyldigheden af visse bindende tariferingsoplysninger
(meddelt under nummer K(2003) 3517)
(Kun den engelske udgave er autentisk)
(2003/723/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks(1), senest ændret ved Europa-Parlamentets og Rådets forordning (EF) nr. 2700/2000(2), særlig artikel 12, stk. 5, litra a), nr. iii), og artikel 248,
under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 1335/2003(4), særlig artikel 9, stk. 1, andet led, og
ud fra følgende betragtninger:
(1) Den bindende tariferingsoplysning, der henvises til i bilaget, er uforenelig med andre bindende tariferingsoplysninger, og den tarifering, den indeholder, er uforenelig med de almindelige regler for fortolkningen af den kombinerede nomenklatur i afsnit I A i del I i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(5), senest ændret ved Kommissionens forordning (EF) nr. 2176/2002(6).
(2) Den bindende tariferingsoplysning, der henvises til i bilaget, vedrører en vare, der er fremstillet af vævede bånd af polyethylen af bredde ikke over 5 mm og med en belægning på begge sider, der er synlig med det blotte øje. Denne vare skal derfor tariferes under position 3926 ved anvendelse af de almindelige regler nr. 1 og 6 for fortolkningen af den kombinerede nomenklatur og bemærkning 2 a) 3) til kapitel 59.
(3) Nævnte bindende tariferingsoplysning bør ophøre med at gælde. Den toldforvaltning, der meddelte oplysningen, bør derfor tilbagekalde den så hurtigt som muligt og underrette Kommissionen herom.
(4) I henhold til artikel 12, stk. 6, i forordning (EØF) nr. 2913/92 skal modtageren af en bindende tariferingsoplysning, der er ophørt med at være gyldig, i en bestemt periode have mulighed for fortsat at anvende denne oplysning, forudsat at betingelserne i artikel 14, stk. 1, i forordning (EØF) nr. 2454/93 er opfyldt.
(5) De i denne beslutning fastsatte foranstaltninger er i overensstemmelse med udtalelse fra Toldkodeksudvalget -
VEDTAGET FØLGENDE BESLUTNING:
Artikel 1
1. Den bindende tariferingsoplysning, der er henvist til i kolonne 1 i skemaet i bilaget, og som er meddelt af den toldmyndighed, der er anført i kolonne 2, med den i kolonne 3 anførte tarifering, ophører med at være gyldig.
2. Den i kolonne 2 anførte toldmyndighed tilbagekalder den i kolonne 1 omhandlede tariferingsoplysning hurtigst muligt og senest ti dage efter meddelelsen om denne beslutning.
3. Den toldmyndighed, der tilbagekalder den bindende tariferingsoplysning, underretter Kommissionen herom.
Artikel 2
Den bindende tariferingsoplysning, der er henvist til i bilaget, kan fortsat anvendes i en vis periode i henhold til artikel 12, stk. 6, i forordning (EØF) nr. 2913/92, forudsat at betingelserne i artikel 14, stk. 1, i forordning (EØF) nr. 2454/93 er opfyldt.
Artikel 3
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 30. september 2003.